Lyngby meddeler, at manager David Nielsen er færdig i klubben med øjeblikkelig virkning, da han forhandler med en anden klub.

Lyngby og David Nielsen forlængede i sommer samarbejdet, men klubben meddeler nu, at manageren stopper med øjeblikkelig virkning.

Nielsen forhandler således med en anden klub.

- Det er ikke nogen hemmelighed, at der har været vedholdende interesse omkring David Nielsen i lang tid – også længe før vi underskrev kontraktforlængelsen i juni måned. Havde det ikke været for vores Europa League-kampe, så var skiftet sket i sommer så vi har igennem lang tid vidst, at det var et spørgsmål om kort tid før David skulle væk ved aktivering af hans frikøbsklausul.

- Det har givet os mulighed for at forberede os, og vi er godt tilfredse med forløbet og timingen, siger Lyngby-formand Torben Jensen i en pressemeddelelse.

Lyngby oplyser ikke videre om, hvem der overtager ansvaret for førsteholdet, men klubben forventer at præsentere en afløser inden længe.

Støt Lyngby Boldklub - forudbestil din 100-års jubilæumstrøje